钦定古今图书集成/明伦汇编/氏族典/第075卷 > 朱国祯
## 钦定古今图书集成/明伦汇编/氏族典/第075卷 > 朱国祯

按《明外史朱国祚传》：“同时有朱国祯，字文宁，乌程人。
万历十七年进士。累官祭酒，谢病归。天启元年，擢礼
部右侍郎。三年，拜礼部尚书兼东阁大学士，改文渊
阁，累加少保兼太子太保。魏忠贤窃柄，国祯为逆党
李蕃所劾，三疏引疾，加少傅，荫子中书舍人，遣行人
送归。崇祯五年卒，赠太傅，谥文肃。”